अंदुरे के वकील ने कहा कि सीबीआई के अधिकारियो ने आरोपी से उनको मिलने नहीं दिया, जो अदालत की अवमानना है. इस पर आरोपी के वकील ने सीबीआई के अधिकारियों को पार्टी बनाते हुए अवमानना याचिका दाखिल की. रविवार को अदालत ने सीबीआई अधिकारियों को लिखित रूप से अतिरिक्त आदेश दिए है कि आरोपी के वकील को मिलने के लिए फोन करके समय बताया जाए. साथ ही अगली 30 तारीख तक जवाब मांगा कि आखिर आरोपी के वकील को उनके मुवक्किल से मिलने क्यों नहीं दिया गया.